OpenLLM-France/wikimedia huggingface dataset:
# Serp de cascavell

Les serps de cascavell són un grup de serps verinoses dels gèneres Crotalus i Sistrurus dins la subfamília Crotalinae. Es coneixen 32 espècies i unes 70 subespècies, totes elles són natives d'Amèrica i la seva distribució va del sud d'Alberta i sud de la Colúmbia Britànica al centre de l'Argentina. S'alimenten de ratolins, rates, ocellets i altres animalons.
L'amenaça de la mossegada l'anuncien fent tremolar fortament la part final de la cua que fa un soroll semblant a un sonall. Amb aquest comportament dissuadeix molts depredadors. No obstant això, les serps de cascavell són víctimes de falcons, mosteles, serps reials, i una varietat d'altres espècies. Un gran nombre de serps de cascavell són matades pels éssers humans. Les poblacions de serps de cascavell en moltes zones són espècies severament amenaçades per la destrucció d'hàbitat, la caça furtiva, i per campanyes d'extermini.

## Referències

* ↑ Price, Andrew H.. Venomous Snakes of Texas: A Field Guide. University of Texas Press, 2009, p. 38–39. ISBN 978-0-292-71967-5.
* ↑ Barceloux, 2008: p. 1026
* ↑ Klauber, 1997: p. 612

## Biografia

* Barceloux, Donald G.. Medical toxicology of natural substances: foods, fungi, medicinal herbs, plants, and venomous animals. John Wiley & Sons, 2008. ISBN 978-0-471-72761-3.
* Dalstrom, Harl A. "'Snake Hunting Has Been Shamefully Neglected': A. M. Jackly and Rattlesnake Abatement in South Dakota," South Dakota History 43 (Fall 2013), 177–217.
* Furman, Jon. Timber rattlesnakes in Vermont and New York: biology, history, and the fate of an endangered species. UPNE, 2007. ISBN 978-1-58465-656-2.
* Hubbs, Brian & Brendan O'Connor (2012). A Guide to the Rattlesnakes and other Venomous Serpents of the United States. Tricolor Books. Tempe, Arizona. ISBN 978-0-9754641-3-7.
* Klauber, Laurence M. & Greene, Harry W.. Rattlesnakes: their habits, life histories, and influence on mankind. University of California Press, 1997. ISBN 978-0-520-21056-1.
* Palmer, Thomas. Landscape with Reptile: Rattlesnakes in an Urban World. Globe Pequot, 2004. ISBN 978-1-59228-000-1.
* Rubio, Manny. Rattlesnake: Portrait of a Predator. Smithsonian Books, 1998. ISBN 1-56098-808-8.

## Enllaços externs

* "Climate Changes Faster Than Species Can Adapt, Rattlesnake Study Finds", Science Daily, Dec. 05, 2011
* Justin's Rattlesnake Bite
# Germans Amunátegui

«Germans Amunátegui» té aquests significats:
Nom donat conjuntament als germans:
* Miguel Luis Amunátegui Aldunate
* Gregorio Víctor Amunátegui Aldunate
# Infern en el cristianisme

En la teologia cristiana, l'Infern és el lloc o estat al qual, per judici definitiu de Déu, els pecadors impenitents passen en el judici general, o, com alguns cristians creuen, immediatament després de la mort (judici particular). El seu caràcter es dedueix de l'ensenyament dels textos bíblics, alguns dels quals, interpretats literalment, han donat lloc a la idea popular de l'Infern. Els teòlegs d'avui en general veuen l'Infern com la conseqüència lògica de rebutjar la unió amb Déu i amb la justícia i la misericòrdia de Déu.
Diferents paraules hebrees i gregues es tradueixen com "infern". Aquestes paraules inclouen:
* "Sheol" a la Bíblia hebrea i "Hades" al Nou Testament. Moltes versions modernes, com la New International Version, tradueixen Sheol com a "tomba" i simplement transliteran "Hades". En general, s'acorda que tant el Sheol com l'Hades no solen referir-se al lloc del càstig etern, sinó a la tomba, la residència temporal dels morts, l'inframon.
* "Gehenna" al Nou Testament, on es descriu com un lloc on tant l'ànima com el cos podrien ser destruïts (Mateu 10:28) en "foc inextingible" (Marc 9:43). La Gehenna era un lloc físic fora de les muralles de la ciutat on es cremaven escombraries i on s'enviaven leprosos i marginats, d'aquí el plor i cruixir de dents.
* El verb grec ταρταρῶ (tartarō, derivat del Tàrtar), que apareix una vegada al Nou Testament (a 2 Pere 2:4), gairebé sempre es tradueix amb una frase com ara "llençat a l'infern". "Tàrtar és un nom grec per a un lloc subterrani de càstig diví inferior a Hades".

## Referències

* 1 2 3 Cross, F. L., Livingstone, E. (editors), The Oxford Dictionary of the Christian Church (Oxford University Press. 2005), article "Hell"
* ↑ https://www.biblegateway.com/passage/?search=Revelation+21%3A8&version=ESV. March 8, 2020. Retrieved on March 8, 2020.
* ↑ New Bible Dictionary third edition, IVP 1996. Articles on "Hell", "Sheol".

## Vegeu també

* Purgatori
* Cel en el cristianisme
# Ràdujni (Khanti-Mansi)

* Per a altres significats, vegeu «Ràdujni».
Ràdujni (en rus: Радужный) és una ciutat de Rússia, del Districte Autònom Khanti-Mansi — Iugrà. La població és, segons el cens rus de 2021, de 43.577habitants. Ràdujni es troba a la riba del riu Agan, i es troba a la plana de Sibèria occidental, a 468 km al nord-est de Khanti-Mansisk, a 868 km al nord-est de Tiumén i a 2.354 km al nord-est de Moscou.

## Història

La fundació de Ràdujni està lligada al desenvolupament de l'explotació petrolera al districte de Khanti-Mansi. Rebé l'estatus de ciutat el 1985. La vila té un aeroport i la seva economia es basa en l'extracció de gas natural i petroli.

## Referències

* ↑ «Recensements et estimations de la population depuis 1897». — «Office fédéral de statistiques, Recensement de la population russe de 2010». — «Population résidente par municipalité de la fédération de Russie au Plantilla:1er janvier 2012». — «Population résidente par municipalité de la fédération de Russie au Plantilla:1er janvier 2013».
* ↑ Distances à vol d'oiseau ou distances orthodromiques.
# Retrat de Lluís Gonzaga

El suposat Retrat de Lluís Gonzaga, és una obra poc coneguda d'El Greco, a la que Harold Wethey dona el número 195 en el seu catàleg raonat d'obres d'aquest pintor.

## Temàtica de l'obra

Lluís Gonzaga (1568-1591) va estar a Espanya entre els anys 1581 i 1584, com a patge de Dídac d'Habsburg, fill de Felip II de Castella. Per tant, és versemblant que El Greco realitzés un retrat del futur Sant, tot i que no hi res que ho comfirmi, com tampoc hi ha la certesa de que aquesta obra sigui realment un retrat d'aquest personatge.

## Anàlisi de l'obra

L'expressió de l'adolescent té una intensitat aclaparadora, propia d'un jove místic. El cap és molt similar al del patge i al dels àngels d'El Martiri de Sant Maurici, per la qual cosa és indiscutible que la realització técnica és d'El Greco. En fotografíes antigues (1902, Moreno), apareix una aurèola al voltant del cap del sant, que no podía ser obra d'El Greco, perquè el mestre mai no pintava aquesta mena d'aurèoles, i perquè en la data en què fou pintada aquesta obra, Lluís Gonzaga encara no havia estat declarat Sant. Aquesta aurèola espúria fou eliminada en una restauració posterior.
Sembla que El Greco va pintar la mà esquerra del jove sobre el llibre, tal com es veu actualment, malgrat les informacions contradictòries d'autors com August L. Mayer. A la part posterior del quadre apareix un escut en un segell vermell de lacre, que segurament es refereix a alguna confraria.
Aquesta obra recorda algun retrat de l'etapa romana d'El Greco, per la manera de representar el rostre del personatge. Aquest, tot i l'aparent manca d'expressió, sembla ple d'una voluntat, d'una decisió i d'un foc intern. El color negre del trajo és, en aquest cas, d'una densitat total, amb petites superposicions de color gris per a remarcar les línies de la llum.

## Referències

* ↑ Wethey, 1967, p. 122-123.
* ↑ Wethey, 1967, p. 122.
* ↑ Wethey, 1967, p. 123-124.
* ↑ Gudiol, José. op. cit., p. 112.

## Bibliografia

* Wethey, Harold E. El Greco y su Escuela (en castellà). Vol. II. Mdrid: Ediciones Guadarrama, 1967.
* Àlvarez Lopera, José. El Greco, La Obra esencial (en castellà). Madrid: Ediciones Sílex, 2014. ISBN 978-84-7737-8600.
* Gudiol, José. Doménikos Theotokópoulos, El Greco. 1541-1614 (en castellà). Barcelona: Ediciones Polígrafa, 1982. ISBN 84-343-0031-1.
# Paculla (cràter)

Paculla és un cràter amb coordenades planetocèntriques de -61.98 ° de latitud nord i 156.93 ° de longitud est, sobre la superfície de l'asteroide del cinturó principal (4) Vesta. Fa 22.34 km de diàmetre. El nom adoptat com a oficial per la UAI el cinc de febrer de 2014 fa referència a Pacul·la Annia, sacerdotessa de Bacus també anomenat Dionís.

## Referències

* ↑ "Paculla (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Gruen, Erich S.. University of California Press. Studies in Greek Culture and Roman Policy, 1990.
# Colibrí mango de la Hispaniola

El colibrí mango de la Hispaniola (Anthracothorax dominicus) és una espècie d'ocell de la família dels troquílids (Trochilidae) que habita boscos poc densos de la Hispaniola. Les poblacions de Puerto Rico i les illes Verges eren considerades conespecífiques d'Anthracothorax dominicus, però actualment es considera que formen una espècie diferent: colibrí mango de Puerto Rico (Anthracothorax aurulentus).

## Referències

* ↑ «Colibrí mango de la Hispaniola». Cercaterm. TERMCAT, Centre de Terminologia. Rev. 11 octubre 2024(català)
# Manuel Machado (desambiguació)

Manuel Machado és el nom dels següents personatges:
* Manuel Machado Ruiz (Sevilla, 1874 – Madrid, 1947), poeta i dramaturg espanyol germà d'Antonio Machado.
* Manuel Machado (músic) (Lisboa, segle XVII), músic portuguès.
* Manuel Machado (entrenador) (nascut el 1955), entrenador de futbol portuguès.
# Sharadanadi

Sharadanadi o Anakapalli és un riu del districte de Visakhapatnam a Andhra Pradesh. Neix a les muntanyes Madgula i corre en direcció sud-oest; passa per Anakapalli i Kasimkota, i desemboca a la badia de Bengala a la vora de la població de Wattada. La seva aigua es fa servir per regar. El seu curs és de 72 km.

## Referències

* ↑ «Ankapalli District | The City of Jaggery | India» (en anglès americà). [Consulta: 25 març 2024].
* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Infernal Affairs

Infernal Affairs (xinès tradicional: 無間道, xinès simplificat: 无间道; Mou gaan dou o Wú Jiān Dào) és un thriller realitzat a Hong Kong el 2002 per Andrew Lau i Alan Mak. La pel·lícula explica la història d'un policia que infiltra un grup de la màfia xinesa, i d'un talp d'aquesta mateixa banda que infiltra la policia. El títol en xinès significa "el camí sense final" i fa referència al nivell més baix de l'infern en el budisme. El títol anglès combina l'expressió policíaca "afers interns" amb una referència a l'infern. A causa del seu èxit comercial i de crítica, l'any 2003 se'n van fer dues continuacions: Infernal Affairs II, que narra els esdeveniments que precedeixen l'episodi del 2002, i Infernal Affairs III, que n'explica el desenllaç.
Si bé la publicitat prèvia a la sortida d'Infernal Affairs feia èmfasi en el seu càsting d'estrelles hongkongueses (Andy Lau, Tony Leung, Anthony Wong, Eric Tsang, Kelly Chen i Sammi Cheng), més tard va ser molt apreciada a causa de l'originalitat de la trama i del seu estil concís i ràpid. A Hong Kong, l'explotació de pel·lícula va anar excepcionalment bé, fins al punt de considerar-se com "un miracle de taquilla", i se la va considerar com la renaixença d'aquest cinema, que a l'època mancava força de creativitat.
El 2006, Martin Scorsese en va fer un remake anomenat Infiltrats que va guanyar quatre Oscars.

## Referències

* ↑ The New York Times. Internal affairs (en anglès). The New York Times.

## Vegeu també

* Quis custodiet ipsos custodes?
* Assumptes Interns (Unitat)
# Nagyagita

La nagyagita és un mineral de la classe dels sulfurs, que rep el nom del jaciment romanès de Nagyag, on va ser descoberta l'any 1845.

## Característiques

La nagyagita és una sal sulfur de diversos metalls en quantitat variable: plom, antimoni, or i tel·luri. A més dels elements de la seva fórmula, Pb₅Au(Te, Sb)₄S$_{5-8}$, sol portar com a impureses: plata, ferro i bismut. Cristal·litza en el sistema monoclínic, formant cristalls tabulars, sovint també doblegats. És un mineral molt tou, sent la seva duresa d'1 a 1,5 mesurada a l'escala de Mohs. També s'hi pot trobar de manera massiva i granular. Es pot confondre fàcilment amb la tetradimita. És un mineral buscat com a mena d'or, per l'alt preu d'aquest metall.

## Formació i jaciments

Es forma en filons hidrotermals epitèrmics que contenen minerals de l'or i del tel·luri. Sol trobar-se associada a altres minerals com: altaïta, petzita, silvanita, telurantimoni, coloradoïta, krennerita, arsènic natiu, or natiu, proustita, rodocrosita, arsenopirita, esfalerita, tetraedrita, calaverita, telurobismutita, galena o pirita.

## Referències

* ↑ «Nagyágite» (en anglès). Mindat. [Consulta: 15 novembre 2014].
# Mart Poom

Mart Poom (3 de febrer, 1972 a Tallinn) és un exporter de futbol estonià, retirat el 2009.
La major part de la seva trajectòria transcorregué a Estònia i Anglaterra a clubs com Flora Tallinn, Portsmouth FC, Derby County FC, Sunderland AFC, Arsenal FC i Watford FC, amb dues breus estades al KuPS finès i al FC Wil suís.
Amb la selecció d'Estònia jugà en 119 ocasions des del seu debut el 1992.

## Premis

* Futbolista estonià de l'any: 1993, 1994, 1997, 1998, 2000, 2003
* Golden Player al millor futbolista estonià dels darrers 50 anys: 2003

## Referències

* ↑ «Keeper Mart Poom transferred to Watford». Arsenal.com. Arxivat de l'original el 2007-06-30. [Consulta: 21 febrer 2009].

## Enllaços externs

* Perfil al Watford Arxivat 2008-05-17 a Wayback Machine.
* Golden Player de la UEFA
* Carrera
# Colibrí magenta

El colibrí magenta (Philodice bryantae) és una espècie d'ocell de la família dels troquílids (Trochilidae), fins fa po inclòs a Calliphlox.

## Taxonomia

Aquesta espècie era inclosa fins fa poc al gènere Calliphlox però treballs recents van propiciar la ubicació al recuperat Philodice Mulsant, Verreaux, J et Verreaux, É, 1866.

## Hàbitat i distribució

Habita clars del bosc, àrees de matolls i pastures de les terres altes de Costa Rica i oest de Panamà.

## Referències

* ↑ «Colibrí magenta». Cercaterm. TERMCAT, Centre de Terminologia. Rev. 11 octubre 2024(català)
* ↑ McGuire, Jimmy A; . Witt, Christopher C.; Remsen Jr, JV; Corl, Ammon; Rabosky, Daniel L «Molecular Phylogenetics and the Diversification of Hummingbirds» (en anglès). Current Biology, 24, 8, 14, pàg. 910/916 [Consulta: 11 octubre 2024].
* ↑ Licona-Vera, Yuyini; Ornelas, Juan Francisco «The conquering of North America: dated phylogenetic and biogeographic inference of migratory behavior in bee hummingbirds». BMC Evol Biol, 17, 126, 5. DOI: https://doi.org/10.1186/s12862-017-0980-5 [Consulta: 11 octubre 2024].
# Siverek

Siverek és una ciutat i un districte de la província de Şanlıurfa al sud-est de Turquia.
Siverek pertany, de fet, a la província de Şanlıurfa, tot i que històricament i geogràfica ha estat més unida amb Diyarbakır, que es troba a una distància de 83 km. En temps de l'Imperi Otomà Siverek era un kaza (districte) al Vilayet de Diyarbakır, i és prou conegut que als habitants de Siverek no els agrada, fins i tot avui, que els considerin com una part de Şanlıurfa
La zona està habitada per zazes i kurds. També hi viuen turcmans al poble de Karacadağ i un petit nombre d'àrabs. La població viu de l'agricultura i com a temporers als pobles de la veïna Diyarbakır

## Política

Com en altres llocs de Şanlıurfa, la política i la indústria estan fortament influenciades, i fins i tot controlades, per poderosos clans. Siverek és la pàtria de Sedat Bucak, antic membre del parlament pel Partit de la Recta Via (DYP) que sobrevisqué a un accident de cotxe en l'Escàndol Susurluk. És un dels líders del clan de Bucak que van formar part del Parlament de Turquia des de la seva fundació, representant Siverek. Sedat Bucak és encara un amic de l'antic president del DYP Mehmet Ağar.
Els membres del clan de Bucak són Zazes, que vingueren al segle xix des de la veïna Diyarbakır. Foren sempre lleials amb l'estat turc, especialment durant l'alçament de Xaikh Said. Eren seguidors del Partit Demòcrata d'Adnan Menderes, però sobrevisqueren tanmateix al cop d'estat de 1960. Els Bucaks foren també actius en la lluita contra el separatista PKK. Durant els anys 70 el clan de Bucak es convertí en objectiu del PKK. Centenars de membres del clan foren nomenats durant aquell temps com a Guàrdies temporals del poble a Siverek i Hilvan. L'àrea es convertí en l'escenari d'atacs sobre polítics de totes les tendències.
Altres clans importants són els grans són els Kırvar, İzol, Kejan, Karakeçililer, Karahanlı, Kalender i Babij. Les lluites i la desconfiança entre els clans no són rares.

## Toponímia

Durant la seva llarga història, el nom del lloc ha canviat sovint..
* En fonts romanes d'Orient i armènies es fa servir el nom Sevaverek; es tradueix com a 'Ruïnes negres' donat el color de les pedres de la regió.
* Els sassànides anomenaven la ciutat com la terra vermella Surk.
* Els perses utilitzen el nom Serrek. En el nom es troba la paraula Ser per 'cap' (substantiu).
* Els àrabs anomenaven la ciutat as-Suwaidāʾ, que vol dir 'Negre' i 'Amor'.
* Un altre nom turc és Kankalesi, què significa 'Castell de sang'.

## Personalitats conegudes

* Faruk İremet, escriptor zaza i editor
* Mehmed Uzun, escriptor kurd

## Referències

* ↑ SABAH - 04/09/2006 - Ağar'ın Bucak sevgisi
* ↑ http://www.tayad-committee.info/wp-content/uploads/terror_report_en.pdf?PHPSESSID=8f02af212cf30071a22cdc12029235ad%5BEnllaç+no+actiu%5D
* ↑ «Haziran 1980». Arxivat de l'original el 2006-11-07. [Consulta: 21 desembre 2011].
* ↑ FP Davası Esas Hakkında Görüş - Arşiv - BELGEnet

## Enllaços externs

* Notícies de Siverek Arxivat 2009-07-10 a Wayback Machine. (turc)
# Gerry Weber Open 2013

El Torneig d'Halle 2013, oficialment conegut com a Gerry Weber Open 2013 és una competició tennística disputada sobre pista de gespa que pertany a les sèries 250 del circuit ATP masculí. La 21a edició del torneig es va celebrar entre el 8 i el 16 de juny de 2013 al Gerry Weber Stadion de Halle, Rin del Nord-Westfàlia, Alemanya.
El tennista suís Roger Federer va guanyar el torneig per sisena ocasió. Aquest va significar el títol número 77 del seu palmarès empatant amb John McEnroe en el tercer lloc de tennistes masculins amb més títols al palmarès.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | R. Federer | 6 | 6 | |
| WC | C-M. Stebe | 3 | 3 | | 1 | R. Federer | 6 | 6 | |
| WC | M. Zverev | 7 | 6 | | WC | M. Zverev | 0 | 0 | |
| LL | M. Bašić | 6⁵ | 3 | | | | | | | 1 | R. Federer | 3 | 6 | 6 |
| 3 | T. Haas | 7 | 6 | | | | | | | 3 | T. Haas | 6 | 3 | 4 |
| | E. Gulbis | 6⁵ | 4 | | 3 | T. Haas | 6$^4$ | 6 | 6 | | | | | |
| Q | J. Hernych | 2 | 3 | | | G. Monfils | 7 | 3 | 3 | | | | | |
| | G. Monfils | 6 | 6 | | | | | | | | | | | | 1 | R. Federer | 6⁵ | 6 | 6 |
| 6 | P. Kohlschreiber | 6 | 6 | | | | | | | | | | | | | M. Iujni | 7 | 3 | 4 |
| | T. Kamke | 4 | 3 | | 6 | P. Kohlschreiber | 3 | 2 | | | | | | |
| | M. Iujni | 6 | 6$^4$ | 6 | | M. Iujni | 6 | 6 | | | | | | |
| 4 | K. Nishikori | 1 | 7 | 3 | | | | | | | M. Iujni | 6 | 6 | |
| 8 | F. Mayer | 6 | 6 | | | | | | | 2 | R. Gasquet | 3 | 2 | |
| | L. Mayer | 2 | 3 | | 8 | F. Mayer | 3 | 6$^4$ | | | | | | |
| | J. Melzer | 3 | 1 | | 2 | R. Gasquet | 6 | 7 | |
| 2 | R. Gasquet | 6 | 6 | | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | Kei Nishikori Milos Raonic | 2 | 5 | |
| | Philipp Kohlschreiber Mikhaïl Iujni | 6 | 7 | | | Philipp Kohlschreiber Mikhaïl Iujni | 6 | 1 | [4] |
| 4 | Treat Conrad Huey Dominic Inglot | 6 | 3 | [4] | | Daniele Bracciali Jonathan Erlich | 4 | 6 | [10] |
| | Daniele Bracciali Jonathan Erlich | 1 | 6 | [10] | | | | | | | Daniele Bracciali Jonathan Erlich | 2 | 6$^3$ |
| | Juan Sebastián Cabal Robert Farah Maksoud | 3 | 4 | | | | | | | 3 | Santiago González Scott Lipsky | 6 | 7 |
| 3 | Santiago González Scott Lipsky | 6 | 6 | | 3 | Santiago González Scott Lipsky | 6 | 6 | |
| | Jürgen Melzer Philipp Petzschner | | | | 2 | Julian Knowle Horia Tecău | 4 | 4 | |
| 2 | Julian Knowle Horia Tecău | w/o | | | | | | | |

## Enllaços externs

* Web oficial Arxivat 2008-06-23 a Wayback Machine. (anglès) (alemany)
* Quadre individual masculí PDF
* Quadre dobles masculins PDF
Halle :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2013
< 2012
2014 > :
ATP World Tour Finals, Londres :
# Inhul

* Aquest article parla sobre l'afluent del Buh Meridional. Per al riu més llarg de l'óblast de Kirovohrad vegeu Inhulets
Inhul (ucraïnès: Інгул) és un riu d'Ucraïna, un afluent per l'esquerra del Buh Meridional.
L'historiador grec Heròdot esmenta el riu com a Pantikapes en els seves Històries (4.54), durant la seva descripció de la terra d'Escítia.

## Etimologia

La paraula Inhul és indubtablement origen turc. La versió més comuna és que el nom d'Inhul prové del turc Yeni Göl - nou llac. Els documents dels segles XVI-XVII esmenten el nom de Ienhula (Ienhul). Als segles XVIII-XIX. el riu va ser anomenat el Gran Inhul - en contraposició al petit Inhul (Inhulets).

## Ubicació

L'Inhul neix a un petit llac de bosc prop del poble de Brovkove, situat al nord-oest de Kropívnitski. Flueix principalment cap al sud, en direcció al Dnièper. Prop de Mikolaiv desemboca al Buh Meridional. Té 354 km de llarg i drena una conca de 9.890 km².
Afluents de l'Inhul: Suhoklia, Hromoklia (dreta); Biianka, Adjamka, Kamianka, Berezivka (esquerra); i altres.
Al riu es van construir diversos embassaments: Kirovohrad, Dokutxaievsk, Inhulsk Sofievski.

## Referències

* ↑ Arxivat 2013-09-29 a Wayback Machine. Топонімічний словник України Diccionari toponímic d'Ucraïna
# Rúnar Már Sigurjónsson

    En aquest nom islandès, el darrer nom és un patronímic, no pas un cognom. La manera de referir-se a aquesta persona és pel nom de pila.
Runar Már Sigurjónsson (Sauðárkrókur el 18 de juny de 1990) és un jugador de futbol que juga com a migcampista amb el GIF Sundsvall.
# Pahar Sirgira

Pahar Sirgira fou un antic estat tributari protegit sota un cap gond, part del districte de Sambalpur a les Províncies Centrals a uns 25 km a l'oest de Sambalpur. La superfície era de 52 km² i tenia deu pobles amb una població el 1881 de 1.962 habitants. Els caps de Pahar Sirgira, Bhedan i Patholanda deriven el seu origen tots tres d'una família que va venir de Mandla vers el segle XIII. La capital de l'estat era Pahar Sirgira a 21° 27′ N, 83° 48′ E﻿ / ﻿21.450°N,83.800°E﻿ / 21.450; 83.800. Part de l'estat era en una plana que anava fins a les muntanyes Bara Pahar. El cap Danardhan Singh es va unir a la rebel·lió índia el 1858 i fou declarat fora de la llei, però després es va acollir a una amnistia i fou restaurat en el seu estat; va morir el 1870 i fou succeït pel seu fill Baijnath Singh. Pagava un tribut de 14 lliures per any.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Colibrí mango de Jamaica

El colibrí mango de Jamaica (Anthracothorax mango) és una espècie d'ocell de la família dels troquílids (Trochilidae) que habita boscos poc densos i matolls de Jamaica.

## Referències

* ↑ «Colibrí mango de Jamaica». Cercaterm. TERMCAT, Centre de Terminologia. Rev. 11 octubre 2024(català)